CELEX: 62015TN0052
Language: fi
Date: 2015-02-04 00:00:00
Title: Asia T-52/15: Kanne 4.2.2015 – Sharif University of Technology v. neuvosto

27.4.2015   
            
            
               FI
            
            
               Euroopan unionin virallinen lehti
            
            
               C 138/52
            
         Kanne 4.2.2015 – Sharif University of Technology v. neuvosto
   (Asia T-52/15)
   (2015/C 138/70)
   Oikeudenkäyntikieli: englanti
   
      Asianosaiset
   
   
      Kantaja: Sharif University of Technology (Teheran, Iran) (edustaja: barrister M. Happold)
   
      Vastaaja: Euroopan unionin neuvosto
   
      Vaatimukset
   
   Kantaja vaatii, että unionin yleinen tuomioistuin
   
               —
            
            
               kumoaa neuvoston päätöksen 2014/776/YUTP liitteen, neuvoston päätöksen 2010/413/YUTP liitteen II, neuvoston täytäntöönpanoasetuksen (EU) N:o 1202/2014 liitteen ja neuvoston asetuksen (EU) N:o 267/2012 liitteen IX niiltä osin kuin ne koskevat kantajaa
            
         
               —
            
            
               myöntää kantajalle korvauksen hyvityksenä sen maineelle neuvoston toimista aiheutuneista vahingoista ja
            
         
               —
            
            
               velvoittaa neuvoston korvaamaan kantajan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kantaja vaatii kanteellaan neuvoston päätöksen 2014/776/YUTP (1) liitteen, neuvoston päätöksen 2010/413/YUTP (2) liitteen II, neuvoston täytäntöönpanoasetuksen (EU) N:o 1202/2014 (3) liitteen ja neuvoston asetuksen (EU) N:o 267/2012 (4) liitteen IX kumoamista niiltä osin kuin ne koskevat kantajaa.
   Kanteensa tueksi kantaja vetoaa neljään kanneperusteeseen.
   Ensimmäisen kanneperusteen mukaan neuvosto loukkasi kantajan puolustautumisoikeuksia sekä sen oikeutta tehokkaaseen oikeussuojaan
   Toisen kanneperusteen mukaan neuvosto teki ilmeisiä arviointivirheitä sen kantajaan kohdistamien rajoittavien toimenpiteiden osalta
   Kolmannen kanneperusteen mukaan neuvosto loukkasi kantajan omaisuudensuojaa sekä suhteellisuusperiaatetta ja
   Neljännen kanneperusteen mukaan neuvosto käytti harkintavaltaansa väärin kohdistaessaan rajoittavia toimenpiteitä kantajaan.
   
      (1)  Iraniin kohdistettavista rajoittavista toimenpiteistä annetun päätöksen 2010/413/YUTP muuttamisesta 7.11.2014 annettu neuvoston päätös 2014/776/YUTP (EUVL L 325, s. 19).
   
      (2)  Iraniin kohdistuvista rajoittavista toimenpiteistä ja yhteisen kannan 2007/140/YUTP kumoamisesta 26.7.2010 annettu neuvoston päätös 2010/413/YUTP (EUVL L 195, s. 39).
   
      (3)  Iraniin kohdistuvista rajoittavista toimenpiteistä annetun asetuksen (EU) N:o 267/2012 täytäntöönpanosta 7.11.2014 annettu neuvoston täytäntöönpanoasetus (EU) N:o 1202/2014 (EUVL L 325, s. 3).
   
      (4)  Iraniin kohdistuvista rajoittavista toimenpiteistä ja asetuksen (EU) N:o 961/2010 kumoamisesta 23.3.2012 annettu neuvoston asetus (EU) N:o 267/2012 (EUVL L 88, s. 1).